Sacrosancto basilice domni Benigni martiris, que est sub oppido Divione constructa, ubi ipse preciosus in magno honore in corpore requiescit. Ego igitur, in Dei nomine, Goyla, peccatrix femina, propensavi de humana fragilitate, ut dum est anima in corpore in omni potestate sua, ita debet cogitare, ut de rebus sibi juste debitis inde sibi comparet paradisum. Igitur, ego ad ipsam basilicam vel suorum auctoribus, post diem obitus mei vel dulcissimo jugale meo, Bonevaso nomine, cedo, cessumque in perpetuum ut permaneat esse volo, hoc est in pago Atoariorum, in villa vel fine Longoviana, quicquid ibidem visa sum habere vel possidere, aut dominare; hoc est tam territoriis, domibus indominicatis vel omnibus accidentiis, seu etiam omnem rem supra positam, curtiferis, villaribus, campis, pratis, silvis, vineis, pomiferis, pascuis, accessisque omnibus, aquis aquarumque decursibus, cum omni jure, cum omnibus adjacentiis vel appenditiis suis; hoc est Fedenniaco, Postenniaco, Monasteriolo, Ateias, medietate Glonnono, Curte Bunciana, Fisciaco, Chenevas, Marcenniaco, quicquid ibi visa sum habere vel possidere, totum ad integrum et in omnibus, una cum mancipiis, libertis, cum peculio vel omni peculiare ipsorum una cum acolabis vel omnem rem inexquisita, totum eum quem ut dixi, in ipsas suppra dictas fines vel in ipsas villas, seu etiam in ipsos agros, tam de alodo, quam de parentum meorum, per instrumenta cartarum, aut de quolibet ingenio aut adtracto, vel, de quacumque parte ad me ibidem advenit, aut in antea, Christo presule, pervenire potest, quod a me ibidem nunciisque, juste et rationabiliter de quacumque re ibidem possessum fuit, aut quod in antea ibidem obvenire aut adtrahere vel meliorare poterit, hoc totum eo ad integrum, cum omni integritate vel soliditate, actores vel rectores ipsius basilice superius jamdicte domni Benigni, post diem obitus mei, aut jamdicto jugale meo, nomen Bonevasso, a die presenti, ipsas res superius nominatas absque ulla contrarietate, vel cujuscumque expectata traditione ad possidendum in Dei nomine, meorum revocent dominatione: ut quicquid exinde ad opportunitatem ipsius loci facere voluerint, libere ad suum, in Dei nomine, absque alicuius contradictione perfruantur, arbitrium; et, quod nec fieri credo, si ego ipsa, aut ullus de heredibus meis, vel qualibet ulla opposita convenia vel persona, ullo tempore, contra presenti epistola cessionis, quam ego, plenissima voluntate mea, pro redemptione anime meae conscribere vel adfirmare rogavi, venire temptaverit, vel repetere aut calumpniare, inferat partibus sepedicte basilice sancti Benigni suisque auctoribus, una cum socio fisco, auri libras .III., argentum pondus .V.; et nichilominus presens cessio et voluntas mea omni tempore firma et inviolata permanere stipulatione subnixa. Actum Bagna villa, publice. Signum Goylane, que hanc cessionem fieri et firmare rogavit. Signum Bonevasso, jugale suo, qui consensit. In Dei nomine, Goinus abba, signavi. Signum Godofredo. Signum Landono. Signum Teuderamnus. Signum Elmoaldo. Signum Graffiono. Richelmus. S. Ego in Dei nomine Brandalenus presbiter, rogatus, apta firma cessione scripsi et notavi, die sabbato proximo ante medio mense aprili in anno XIIII, regnante domno nostro Teoderico rege.